قاجار موزهسی
قاجار موزهسی ـ شئشگیلان محلهسینده قاجار دؤنمیندن قالان گروسلو امیر نظام ائوینده اولان موزه.
موزه حاققیندا[دَییشدیر]
تبریز، ایرانین مختلف تاریخی دؤنملرینده خاص ارزیش و اهمیته مالیکدی کی ائلخانلار و قاجارلار دؤوورلرینده بو عظمت لاپ یوخرییا چاتمیشدی. ه ق 1218-ده عباس میرزا فتحعلیشاهین ناییب السلطنهسی اولدوغوندان بری بو شهر رسماً ولیعهدنئشین اولوب ایران-روس ساواشلاریندا دا تبریز فرماندهلیک قرارگاهی ایدی. بو شهرده، قاجارلار دووروندن، چوخلو بینا یادگار قالیبدیر کی امیر نظام ائوی اونلاردان بیریسیدیر. بو ائو، تبریزین قدیم محلهلریندن بیری اولان شئشگیلاندادیر.
قاجارلار زامانیندا بو محلهده بیر چوخ گؤزل عمارتلر تیکیلمیشدی کی امیر نظام گروسینین ائوی اونلارین دهیرلی قالینتیلارینداندیر کی هله ده صلابتلی و عظمتلیدیر. گونوموزده قاجار موزهسی اولان بو عمارت، ناصرالرین شاه دوورونده، امیر نظام گروسینین پیشکارلیغی زامانیندا و اونون طرفیندن دوزلدیلیبدیر. ناصرالدین شاهین خاطیرهلرینده، فرنگه اوچونجو سفرده بو ائو وصف اولونوب.
منبعلره گوره سونرالار دا آذربایجان والیلری بو ائوده ساکین اولورموشلار. قالان قیسمت، بو ائوین بیر قیسمتیدیر تاسفـله دیگر قیسمتلری آرادان گئدیبدیر.
پهلوی دورونده بو ائو دارایی ادارهسی و فرهنگ ادارهسی اولاراق استفاده اولونوبدور. 1370-ده فرهنگی میراثلار سازمانی طرفیندن ساتین آلینیبدیر. بینایا وارد اولان جدّی خسارتلره گؤره اونون معمارلیق خصوصیتلری و سنّتی مشخّصهلرینه باخیلاراق تعمیر اولونوب ه ش 1385 اردیبهشتـده، تیکینتی ایشلرینین قورتولدوغوندان سونرا، قاجار موزهسی اولاراق اشلهدیلیب.
معمارلیق خصوصیتلری
ایر نظام عمارتی 1500 مربعمئتیر زیربینا و ایکی طبقهده تیکیلیب. اندرونی و بیرونی اولاراق ایکی حیطی وار کی باغچالار و حوضلار گؤزللییینی یوز قات ائلر.
16 ستون، گؤزل سرستونلرله، باشاباش ائویانی (ائیوان) ساخاییرلار. اوست طبقهده رنگلی شوشهلی مشبک اروسی پنجرهلر، شمالی و جنوبی نمانین گچبریلری و ایچری تالارلارین و طنبیلرین آیناکارلیق وگچبریسی مجموعهنین گؤزللییینی آرتار. زئرزمیده گنیش بیر حوضخانا وار کی بینانین لاپ گؤزل یئرلریندندیر؛ حوضخانانین محکم ستونلاری و سقفینین کرپیج دوزومو گوزه گلندیر.
موزهنین تالارلاری
بیرینجی طبقه تالارلاری: سکّه، توخونما (بافته)، چینی، شوشه (آبگینه)، موسیقی، خاتم، فلزلر تالاری.
ایکینجی طبقه تالارلاری: داش، اسلحه، رجال و فرامین، معمارلیق و شهرسالما (معماری و سهرسازی) تالاری.
قایناقلار[دَییشدیر]
azb_Arab azb_Arab azb_Arab azb_Arab azb_Arab azb_Arab azb_Arab kas_Arab azb_Arab azb_Arab azb_Arab azb_Arab prs_Arab azb_Arab